Tänu suurele müügiedule on Tartu õlletehas Noobi kinnitusel täisvõimsusel töötanud juba märtsist alates. «Põhitöökohaga on meil tööl 200 inimest, suvel aga 280 inimest,» ütles Noop. «Peamiselt  on kasv logistika ja tootmise poolel.» Tarmo Noop leiab, et palava ilmaga on lahja külm õlu karastav, samas taastab see organismis vajaliku vedelikuhulga, alkoholikraadid aga kuumaga nii väga ei mõju. «Palaval päeval paar pudelit külma õlut ikka sisse mahub, muidugi kui ma just tööl ei ole,» avaldas Noop enda panuse üleüldisse õlletarbimisse.